**MINISTERUL MEDIULUI, APELOR ȘI PĂDURILOR**

# 

# O R D I N

Nr. / .2024

pentru modificarea Ordinului ministrului mediului, apelor și pădurilor nr. 1415/2021 pentru aprobarea tarifelor standard privind intervenţia imediată asupra exemplarelor de urs care acţionează în intravilanul localităţilor, precum şi a cuantumului şi a modalităţii de acordare a costurilor de întreţinere a puilor de urs relocaţi

Având în vedere Referatul de aprobare nr. DGB/ 104056/14.05.2024 al Direcției Generale Biodiversitate,

ținând seama de Avizul nr. …/2024 al Consiliului Național de Vânătoare,

luând în considerare prevederile art. 5 [alin. (3)](https://lege5.ro/App/Document/ha2tembwhazq/ordonanta-de-urgenta-nr-81-2021-privind-aprobarea-metodelor-de-interventie-imediata-pentru-prevenirea-si-combaterea-atacurilor-exemplarelor-de-urs-brun-asupra-persoanelor-si-bunurilor-acestora-in-intr?pid=405219128&d=2024-05-10#p-405219128) și art. 13 alin. (1) din Ordonanţa de urgenţă a Guvernului nr. 81/2021 privind aprobarea metodelor de intervenţie imediată pentru prevenirea şi combaterea atacurilor exemplarelor de urs brun asupra persoanelor şi bunurilor acestora, precum şi pentru modificarea şi completarea unor acte normative, aprobată cu modificări şi completări prin Legea nr. 197/2022,

în temeiul art. 6 alin. (4) și al art. 13 [alin. (2)](https://lege5.ro/App/Document/ha2tembwhazq/ordonanta-de-urgenta-nr-81-2021-privind-aprobarea-metodelor-de-interventie-imediata-pentru-prevenirea-si-combaterea-atacurilor-exemplarelor-de-urs-brun-asupra-persoanelor-si-bunurilor-acestora-in-intr?pid=405219179&d=2024-05-10#p-405219179)-(3) din Ordonanţa de urgenţă a Guvernului nr. 81/2021, aprobată cu modificări şi completări prin Legea nr. 197/2022, al art. 57 [alin. (1)](https://lege5.ro/App/Document/gm2dcnrygm3q/codul-administrativ-din-03072019?pid=291968217&d=2024-05-10#p-291968217), [(4)](https://lege5.ro/App/Document/gm2dcnrygm3q/codul-administrativ-din-03072019?pid=291968220&d=2024-05-10#p-291968220) şi [(5)](https://lege5.ro/App/Document/gm2dcnrygm3q/codul-administrativ-din-03072019?pid=291968221&d=2024-05-10#p-291968221) din Ordonanţa de urgenţă a Guvernului [nr. 57/2019](https://lege5.ro/App/Document/gm2dcnrygm4a/ordonanta-de-urgenta-nr-57-2019-privind-codul-administrativ?d=2024-05-10) privind Codul administrativ, cu modificările şi completările ulterioare, precum şi al art. 13 [alin. (4)](https://lege5.ro/App/Document/gm2tsmbzgeyq/hotararea-nr-43-2020-privind-organizarea-si-functionarea-ministerului-mediului-apelor-si-padurilor?pid=309460231&d=2024-05-10#p-309460231) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările și completările ulterioare:

ministrul mediului, apelor și pădurilor emite următorul

ORDIN:

Art. I. – Ordinului ministrului mediului, apelor și pădurilor nr. 1415/2021 pentru aprobarea tarifelor standard privind intervenţia imediată asupra exemplarelor de urs care acţionează în intravilanul localităţilor, precum şi a cuantumului şi a modalităţii de acordare a costurilor de întreţinere a puilor de urs relocaţi, publicat în Monitorul Oficial al României, Partea I, nr. 783 din 13 august 2021, se modifică după cum urmează:

1. Titlul ordinului se modifică şi va avea următorul cuprins:

*”*Ordin pentru aprobarea tarifelor standard privind intervenţia imediată asupra exemplarelor de urs brun, precum şi a cuantumului şi a modalităţii de acordare a costurilor de întreţinere a puilor de urs relocaţi"

2. La articolul 1, alineatele (1) – (2) se modifică și vor avea următorul cuprins:

”(1) Se aprobă tarifele standard privind intervenţia imediată asupra exemplarelor de urs brun, pe care Ministerul Mediului, Apelor şi Pădurilor le poate deconta unităţilor administrativ-teritoriale/consiliilor, prevăzute în anexa [nr. 1](https://lege5.ro/App/Document/ha3tonjwg43a/ordinul-nr-1415-2021-pentru-aprobarea-tarifelor-standard-privind-interventia-imediata-asupra-exemplarelor-de-urs-care-actioneaza-in-intravilanul-localitatilor-precum-si-a-cuantumului-si-a-modalitatii-?pid=409679314&d=2024-05-10#p-409679314) care face parte integrantă din prezentul ordin.”

(2) Tarifele prevăzute la [alin. (1)](https://lege5.ro/App/Document/ha3tonjwg43a/ordinul-nr-1415-2021-pentru-aprobarea-tarifelor-standard-privind-interventia-imediata-asupra-exemplarelor-de-urs-care-actioneaza-in-intravilanul-localitatilor-precum-si-a-cuantumului-si-a-modalitatii-?pid=409679301&d=2024-05-10#p-409679301), la care se adaugă TVA, dacă este cazul,  sunt decontate lunar de către Ministerul Mediului, Apelor şi Pădurilor către unităţile administrativ-teritoriale/consiliile judeţene care au încheiat contracte de prestări servicii de permanenţă/intervenţie imediată cu gestionarul faunei cinegetice, respectiv contracte de permanenţă/intervenţie imediată cu medicul veterinar de liberă practică, după caz, pentru acţiunile de alungare prin diverse mijloace, tranchilizare şi relocare şi extragere prin eutanasiere sau împuşcare a exemplarelor de urs brun.”

3. La articolul 2, alineatul (1) se modifică și va avea următorul cuprins:

”Cuantumul maxim pe care Ministerul Mediului, Apelor şi Pădurilor îl poate deconta unităţilor specializate pentru întreţinerea puilor de urs aflaţi în custodia acestora, ca urmare a desfăşurării acţiunilor de intervenţie imediată asupra exemplarelor de urs brun, este de 150 lei/lună, la care se adaugă TVA, dacă este cazul*.*

4*.* Articolul 3 se modifică și va avea următorul cuprins:

”Modalitatea de marcare şi monitorizare a exemplarelor de urs brun tranchilizate şi a puilor de urs care urmează a fi relocaţi este prevăzută în anexa [nr. 2](https://lege5.ro/App/Document/ha3tonjwg43a/ordinul-nr-1415-2021-pentru-aprobarea-tarifelor-standard-privind-interventia-imediata-asupra-exemplarelor-de-urs-care-actioneaza-in-intravilanul-localitatilor-precum-si-a-cuantumului-si-a-modalitatii-?pid=409679333&d=2024-05-23#p-409679333) care face parte integrantă din prezentul ordin.”

5. Titlul Anexei nr. 1 se modifică şi va avea următorul cuprins:

”Tarife standard privind intervenția imediată asupra exemplarelor de urs brun”

6. Titlul Anexei nr. 2 se modifică şi va avea următorul cuprins:

”Modalitatea de marcare și monitorizare a exemplarelor de urs brun tranchilizate care urmează a fi relocate”

Art. II. - Prezentul ordin se publică în Monitorul Oficial al României, Partea I.

MINISTRUL MEDIULUI, APELOR ȘI PĂDURILOR

****Mircea FECHET****

SECRETAR DE STAT

Dan-Ștefan CHIRU

SECRETAR GENERAL

### Alexandru AVRAM

### 

### 

SECRETAR GENERAL ADJUNCT

Teodor DULCEAȚĂ

DIRECȚIA RESURSE UMANE, JURIDICĂ ȘI RELAȚIA CU PARLAMENTUL

Director General

Cristina DUMITRESCU

DIRECȚIA GENERALĂ ECONOMICĂ, INVESTIȚII ȘI ADMINISTRATIV

Director General

Speranța IONESCU

DIRECȚIA GENERALĂ BIODIVERSITATE

Director General

Ilie MIHALACHE

Emilia-Maria SIMA – consilier superior